Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: hozataláról, a befektetési szolgáltatásokról és az értékpapír-tőzsdéről szóló 1996. évi CXI. törvény (a továbbiakban: Épt.) szerint meghatározott, a hitelintézet, illetve
Paragraph Index: 1889

(3) A pénzügyi intézmény számviteli politikája keretében elkészítendő belső szabályzatok körébe tartoznak — a Tv. 14. §-ának (3)—(5) bekezdésében foglaltakon túlmenően — a Hpt., illetve az ahhoz kapcsolódó rendeletekben előírt azon szabályzatok is, amelyek a hitelintézet könyvvezetéséhez és éves beszámoló készítési, továbbá 2000/130. szám jelentéstételi kötelezettségéhez kapcsolódnak. Ily módon a számviteli politika keretében elkészített szabályzatnak tekintendő a kockázatvállaláshoz, a betétgyűjtéshez, a számlavezetéshez, a befektetésekhez kapcsolódó, továbbá az eszközminősítésre (a kintlevőségek és a mérlegen kívüli tételek minősítésére), az adósminősítésre, az ügyfélminősítésre, a fedezetértékelésre, a céltartalékképzésre stb. vonatkozó belső szabályzatok is. A céltartalékképzési szabályzatban kell rendelkezni — többek között — arról, hogy a hitelintézet az általános kockázati céltartalékképzés és felhasználás gyakorlatát követi-e, továbbá arról, hogy amennyiben nem folytatja az általános kockázati céltartalékképzés és felhaszánálás rendszerét, akkor a 2001. január 1-je előtt megképzett általános kockázati céltartalékot teljes egészében felhasználja, vagy a követelések, értékpapírok és készletek könyvekből való kivezetésekor, illetve a mérlegen kívüli tételek megszűnésekor keletkező veszteség összegére fokozatosan használja azt fel és a későbbiekben általános kockázati céltartalékot már nem képez.

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes